**projektas**

**reg. Nr. T-212**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

**Dėl 2014–2020 m. Pasvalio rajono vietos plėtros strategijos priemonių įgyvendinimo užtikrinimo**

2019 m. spalio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos žemės ūkio ministerijos kanclerio 2016 m. vasario 22 d. potvarkiu Nr. 4D-24 „Dėl projektų, kuriems skiriama parama pagal Lietuvos kaimo plėtros 2014–2020 m. programos priemonės „Leader“ sąrašo patvirtinimo“, Bendruomenių inicijuotos viensektorės kaimo vietovių vietos plėtros strategijos, įgyvendinamos pagal Lietuvos kaimo plėtros 2014–2020 metų programos priemonę „Leader“ 2016 m. gegužės 9 d. Nr. 42VS-KP-15-1-06783/2016/6 paramos sutartimi, pasirašyta tarp Nacionalinės mokėjimo agentūros prie Žemės ūkio ministerijos ir Pasvalio rajono vietos veiklos grupės ir atsižvelgdama į Pasvalio rajono savivaldybės tarybos 2012 m. lapkričio 28 d. sprendimą Nr. T1-255 „Dėl įstojimo į asociaciją Pasvalio rajono vietos veiklos grupė“, Pasvalio rajono savivaldybės taryba nusprendžia:

1. Pritarti Pasvalio rajono savivaldybės administracijos dalyvavimui partnerio teisėmis 2014–2020 m. Pasvalio rajono vietos plėtros strategijos projektų įgyvendinime pagal 2014–2020 m. Pasvalio rajono vietos plėtros strategijos 7.1 priemonės 1 ir 2 veiklos sritis „Parama iniciatyvoms, skirtoms sudaryti palankias gyventojų ekonominio užimtumo sąlygas“ (kodas LEADER-19.2-SAVA-7.1) ir „Parama smulkių veiklos vykdytojų bendradarbiavimui ir bendradarbiavimo iniciatyvoms, įgyvendinant populiarinimo veiklą, skirtą vietos rinkoms plėtoti (kodas LEADER-19.2-SAVA-7.2).
2. Prisidėti prie 2014–2020 m. Pasvalio rajono vietos plėtros strategijos projektų įgyvendinimo Pasvalio rajono savivaldybės biudžeto lėšomis, kurios bus panaudotos 3 darbo vietų išlaikymui 3 metų kontrolės laikotarpiui po projektų įgyvendinimo.
3. Įgalioti Pasvalio rajono savivaldybės administracijos direktorių pasirašyti jungtinės veiklos (partnerystės) sutartis su paraiškų teikėjais.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyriausioji specialistė

Karolina Grabauskienė

2019-10-09, tel. Nr. (8 451) 54030

Suderinta DVS Nr. RTS-229

Pasvalio rajono savivaldybės tarybai

**AIŠKINAMASIS RAŠTAS**

**Dėl 2014–2020 m. Pasvalio rajono vietos plėtros strategijos priemonių įgyvendinimo užtikrinimo**

**2019-10-09**

Pasvalys

1. **Problemos esmė.**

Pasvalio rajono vietos veiklos grupė (toliau – VVG), kurios nariu yra Pasvalio rajono savivaldybė iki 2019 metų lapkričio 4 dienos pagal 2014–2020 m. Pasvalio rajono vietos plėtros strategiją (toliau – VPS) renka vietos projektus, kurių tarpe yra priemonė „Prielaidų ekonominei veiklai kaime sudarymas“ Nr. LEADER-19.2-SAVA-7. Priemonės tikslas: didinti kaimo gyventojų darbinio užimtumo galimybes, sudarant palankias sąlygas įsitraukti į darbo rinką arba išlaikyti turimą darbą, didinant verslumą, užtikrinant vietos rinkų plėtrą. Šį priemonė skirstoma į veiklos sritis (toliau – VPS priemonės veiklos sritis):

1. VPS priemonės veiklos sritis „Parama iniciatyvoms, skirtoms sudaryti palankias gyventojų ekonominio užimtumo sąlygas“ Nr. LEADER-19.2-SAVA-7.1. Veiklos sritimi siekiama sudaryti palankias sąlygas kaimo gyventojams įsitraukti į darbo rinką arba išlaikyti turimą darbą, kurti prielaidas, gerinančias kaimo gyventojų darbinio užimtumo galimybes. Pagal šią veiklos sritį:

* parama teikiama įvairioms iniciatyvoms, nukreiptoms sudaryti palankias kaimo gyventojų darbinio užimtumo sąlygas (pvz. vaikų priežiūros organizavimas, pagyvenusių, neįgalių priežiūros dienos centrai, susisiekimo problemų sprendimas ir kt.);
* taip pat parama teikiama viešos paskirties patalpų, infrastruktūros pritaikymui, sukuriant prielaidas vietos gyventojų verslo plėtotei.

Numatytos VPS priemonės veiklos srities Pasvalio rajono gyventojų tikslinės grupės: *kaimo vietovių bedarbiai; jauni žmonės iki 40 metų; asmenys auginantys mažamečius vaikus, ypač kaimo moterys; asmenys slaugantys pagyvenusius, neįgaliuosius; kaimo gyventojai susiduriantys su kitais sunkumais, ribojančiais galimybes įsitraukti į darbo rinką / išlaikyti turimą darbą.*

Planuojama, kad pagal šią veiklos sritį bus įgyvendinti 2 vietos projektai ir sukurtos 2 darbo vietos.

2. VPS priemonės veiklos sritis „Parama smulkių veiklos vykdytojų bendradarbiavimui ir bendradarbiavimo iniciatyvoms, įgyvendinant populiarinimo veiklą, skirtą vietos rinkoms plėtoti“ Nr. LEADER-19.2-SAVA-7.2. Veiklos sritimi siekiama inovatyviais būdais užtikrinti socialinę ekonominę kaimo vietovių plėtrą, skatinant smulkių veiklos vykdytojų bendradarbiavimą, plėtojant vietos rinkas. Pagal šią veiklos sritį:

* parama teikiama įvairioms smulkių veiklos vykdytojų bendradarbiavimą skatinančioms iniciatyvoms, kuriant bendrą infrastruktūrą, organizuojant bendrus darbo procesus (pvz., individualius amatininkus apjungiančių amatų centrų kūrimas, turizmo paslaugų teikėjų bendradarbiavimo projektai ir kt.);
* taip pat parama teikiama vietos rinkų plėtrą didinantiems projektams, tarpregioninėms rinkos plėtotės iniciatyvoms.

Numatytos VPS priemonės veiklos srities Pasvalio rajono gyventojų tikslinė grupė: VVG teritorijoje veikiantys smulkūs ekonominės veiklos vykdytojai – amatininkai.

Planuojama, kad pagal šią veiklos sritį bus įgyvendintas 1 vietos projektas ir sukurta 1 darbo vieta.

Pagal išvardintas VPS priemonės veiklos sritis, Vietos projektų pobūdis yra **ne pelno**, tačiau kuriantis darbo vietas. Tinkami paramos gavėjai gali būti tik Pasvalio rajone registruoti ir veiklą vykdantys VVG teritorijoje viešieji pelno nesiekiantys juridiniai asmenys: kaimo bendruomenės, kitos nevyriausybinės organizacijos, viešosios įstaigos arba kurių viena iš steigėjų savivaldybė ir valstybė negali turėti daugiau kaip 1/3 balsų NVO visuotiniame dalyvių susirinkime.

Vietos projektų pareiškėjai, Pasvalio rajone registruoti ir veiklą vykdantys viešieji pelno nesiekiantys juridiniai asmenys, privalės užtikrinti darbo vietų išlaikymą, vietos projekto 3 metų kontrolės laikotarpiui. Pasvalio rajono savivaldybės administracija Vietos projektų įgyvendinime gali būti partneriu ir užtikrinti darbo vietų išlaikymą 3 metų kontrolės laikotarpiui.

Įvertinant Pasvalio rajono nevyriausybinių organizacijų (toliau – NVO) finansines galimybes o iš Pasvalio rajono savivaldybės pusės nesudarius tam reikiamų sąlygų, minėtos VPS priemonės bus neįgyvendintos ir nepasiekti VPS užsibrėžti rodikliai, neįsisavintos ES paramos lėšos ir nesukurtos 3 darbo vietos. Nepasiekus VPS numatytų rodiklių ir prisiimtų įsipareigojimų, teisės aktų nustatyta tvarka numatytos sankcijos.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Priėmus šį sprendimo projektą bus sudarytos sąlygos sklandžiai įgyvendinti VPS ir pasiekti numatytus rezultatus bei rodiklius.

**3. Skaičiavimai, išlaidų sąmatos, finansavimo šaltiniai.**

VPS ir Vietos projektų įgyvendinimo laikotarpis numatytas iki 2023 m. rugsėjo 1 d., taip pat yra numatytas vietos projektų 3 metų kontrolės laikotarpis. Sprendimui įgyvendinti per LEADER priemonę bus panaudotos ES struktūrinių fondų lėšos projektų įgyvendinimui iki 131 852 Eur (2 vietos projektai x 28 200 Eur ir 1 vietos projektas x 75 452 Eur) ir Pasvalio rajono savivaldybės biudžeto lėšos. Planuojama bendra 3 darbo vietų 3 metų kontrolės laikotarpiui išlaikymo vertė – iki 90 000 Eur (3 darbo vietos x 3 metai x 10 000 Eur), kuri tenka Pasvalio rajono savivaldybei. Kadangi pagal VPS priemonės veiklos sritis kuriamoms darbo vietoms reikės atitinkamų kompetencijų, vadovaujantis teisės aktų nustatyta tvarka, negalima numatyti darbo vietai minimalaus atlygio.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyriausioji specialistė Karolina Grabauskienė

**7. Sprendimo projekto rengimo metu gauti specialistų vertinimai ir išvados.**

Sprendimas parengtas atsižvelgiant į gautas išvadas ir rekomendacijas.

Strateginio planavimo ir investicijų skyriaus vyr. specialistė Karolina Grabauskienė